《坐看南山云二首 其二》
元代·方回

幽林响欲滴，夜色始欲分。扶桑定已红，星象收其文。

尚复有飞鼠，扑击空中蚊。须臾两灭迹，寂然藏纷纭。

邻烟气稍上，谷禽声渐闻。七月入伏末，未减炎暑熏。

皇后漏雨意，似闵黎庶勤。此心谁予知，坐看南山云。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。